
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 15P/112/2023 8723211397 02. 10. 2024 JUDr. Dagmar Soliarová ECLI:SK:OSPP:2024:8723211397.6
ROZSUDOK V MENE SLOVENSKEJ REPUBLIKY Okresný súd Poprad, sudkyňa JUDr. Dagmar Soliarová, vo veci starostlivosti o o mal. dieťa: A. A., nar. X.X.XXXX, bytom ako matka, zastúpený kolíznym opatrovníkom Úradom práce, soc. vecí a rodiny Poprad, dieťa rodičov: matka B. A. A., nar. X.X.XXXX, bytom C., D. XXXX/XX, právne zastúpená Mgr. Gabrielom Antalom, advokátom, Karpatská 3256/15, Poprad a otec: E. A., nar. X.X.XXXX, bytom C., D. XXXX/XX, právne zast. JUDr. Marcelou Kuníkovou, advokátkou, Spišská Nová Ves, Bernolákova 1053/17, v konaní začatom na návrh otca o zmenu úpravy rodičovských práv a povinností k mal. dieťaťu a návrh na nariadenie neodkladného opatrenia, takto rozhodol: I. S c h v a ľ u j e rodičovskú dohodu v nasledovnom znení: M e n í sa rozsudok Okresného súdu Poprad, č.k. 15P/43/2023 - 40 zo dňa 28.6.2023, v bode III. tak, že striedavá starostlivosť oboch rodičov sa bude realizovať v dvojtýždňových intervaloch od pondelka od 16.00 hod. do pondelka nasledujúceho po dvoch týždňoch do 16.00 hod., s tým, že odovzdanie a preberanie mal. dieťaťa sa bude realizovať v školskom zariadení mal. dieťaťa a to počnúc dňom právoplatnosti rozsudku. II. Súd konanie o zverenie dieťaťa do osobnej starostlivosti otca z a s t a v u j e. III. Žiaden z účastníkov n e m á nárok na náhradu trov konania. odôvodnenie: 1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách konania rozhodol podľa § 52 CMP.
Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP). Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP).

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2024:8723211397.6 (dáta aktuálne k 12. 11. 2026). Záväzné je znenie zverejnené súdom.




